Document ID: 31998R0705

KOMISSION ASETUS (EY) N:o 705/98,
annettu 30 päivänä maaliskuuta 1998,
maito- ja maitotuotealan vientitukien soveltamista koskevista yksityiskohtaisista erityissäännöistä annetun asetuksen (EY) N:o 1466/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna komission asetuksella (EY) N:o 1587/96 (2), ja erityisesti sen 17 artiklan 14 kohdan,
sekä katsoo, että
komission asetuksessa (EY) N:o 1466/95 (3), sellaisena kuin se on viimeksi muutettuna asetuksella (EY) N:o 2497/97 (4), säädetään maito- ja maitotuotealan vientitukien soveltamista koskevista yksityiskohtaisista erityissäännöistä; komission asetuksessa (EY) N:o 1913/97 (5), jolla muutetaan asetusta (EY) N:o 1466/95, eriytetään vientitukien myöntäminen määräpaikkavyöhykekohtaiseksi juustojen viennin osalta; mainittu määräpaikka on saatettu pakolliseksi vientitodistuksissa, vaikka samalla on kuitenkin mahdollista myöntää vientitukia saman vyöhykkeen sisällä sijaitsevaan määräpaikkaan vietäville tuotteille; saatu kokemus on osoittanut säännöksen voivan johtaa siihen, että tulli kieltäytyy hyväksymästä todistusta sellaisissa tapauksissa, joissa tosiasiallinen määräpaikka on vientitodistuksessa mainittu määräpaikka eroavat toisistaan, siinäkin tapauksessa, että määräpaikat ovat samalla määräpaikkavyöhykkeellä; on syytä selventää kyseistä säännöstä,
tämän asetuksen 12 artiklassa esitetään lisättyä sokeria sisältäville maitotuotteille myönnettävien tukien laskentatapa; lisättyä sokeria sisältäville tiivistetyille maitotuotteille on kaksi erilaista laskentamenetelmää tuotteen rasvapitoisuuden mukaan; laskentamenetelmien ja vientitukinimikkeistön yhdenmukaistamiseksi ja yksinkertaistamiseksi on syytä rajoittua yhteen ainoaan menetelmään, joka vahvistaa tukimäärän yhtä maitoainekiloa kohti,
sekä näille tuotteille myönnettävien tukien hallinnointi että erityiset toimenpiteet GATTin puitteissa toteutettuja vientejä koskevien sitoumusten noudattamisen varmistamiseksi helpottuisi vahvistamalla lisätyn sakkaroosin enimmäismäärä, jolle tukea voidaan myöntää; 40 painoprosenttia kokonaistuotteesta on edustava tuotteen sakkaroosipitoisuus, ja
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1466/95 seuraavasti:
1. Korvataan 11 artiklan 2 kohta seuraavasti:
"2. Edellä 1 kohdan toisessa luetelmakohdassa tarkoitettujen todistusten osalta todistushakemuksessa ja todistuksessa on oltava kohdassa 20 seuraava maininta: "Tämä todistus on voimassa asetuksen (EY) N:o 1466/95 11 artiklan 3 kohdassa määritellyllä vyöhykkeellä. . ."
Jos tuote ei saavu todistuksen 7 kohdassa mainittuun määräpaikkaan, ja asetuksen (ETY) N:o 3665/87 21 artiklan 2 kohdan säännöksistä poiketen asetuksen (ETY) N:o 3665/87 20 artiklan 3 kohdan mukainen vientituki maksetaan, jos tosiasiallinen määräpaikka on samalla vyöhykkeellä.
Vientitukea ei myönnetä, jos tosiasiallinen määräpaikka on eri vyöhykkeellä."
2. Muutetaan 12 artikla seuraavasti:
a) Korvataan 1 kohdan b alakohta seuraavasti:
"b) Lisätyn sakkaroosin perusteella määräytyvä osa; enintään 40 painoprosenttiin kokonaistuotteesta."
b) Korvataan 2 ja 3 kohta seuraavasti:
"2. Edellä 1 kohdan a alakohdassa tarkoitettu osa lasketaan kertomalla perusmäärä kyseisen tuotteen maitotuotepitoisuudella.
Edellisessä alakohdassa tarkoitettu perusmäärä on tuki, joka maksetaan yhdelle kilogrammalle kokonaiseen tuotteeseen sisältyvää maitotuotetta.
3. Edellä 1 kohdan b alakohdassa tarkoitettu osa lasketaan kertomalla kokonaisen tuotteen sakkaroosipitoisuudella enintään 40 painoprosenttiin asti, todistushakemuksen tekopäivänä neuvoston asetuksen (ETY) N:o 1785/81 (*) 1 artiklan 1 kohdan d alakohdassa tarkoitettujen tuotteiden osalta voimassa oleva tuen perusmäärä.
(*) EYVL L 177, 1.7.1981, s. 4"
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä huhtikuuta 1998 ja kyseisestä päivästä alkaen tehtyihin todistushakemuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä maaliskuuta 1998.

Labels: 3
17